D-Day
Yn militêre rûnten wurdt it begryp D-Day brûkt foar de dei fan oanfal of begjin fan in operaasje, ornaris ferwiist de term werom nei de lâning yn Normandje op tiisdei 6 juny 1944. Op dy dei begjinne de Alliearden oan in militêre operaasje dy't de befrijding fan West-Jeropa ta doel hawwe soe. Yn East-Jeropa teach it Reade Leger hieltyd fierder it Tredde Ryk yn. 6 juny 1944 wie in beskiedende dei foar it ferrin fan de Twadde Wrâldkriich.

It begryp D-Day 
De begripen D-Day en H-Hour wurde brûkt om respektyflik de dei en de oere oan te tsjutten wêrop in operaasje wêze sil. De letters binne ôflaat fan de Ingelske wurden wêrfoar se stean: "D" foar "day" (dei) en "H" foar "hour" (oere). Der is mar ien D-Day en ien H-Hour foar alle dielnimmende troepen dy't oan de deselde operaasje dielnimme. It seit himsels dat H-Hour op D-Day plakfynt. It begryp D-Day hat gjin spesjale betsjutting. 

Om D-Day of H-Hour krekter oan te jaan wurde plus- en mintekens brûkt. Sa kin de tiid foar of nei de D-Day oantsjut wurde. - betsjut foar en + betsjut nei. H-3 en D-3 betsjut dus trije oeren foar H-Hour en trije dagen foar D-Day.

Operation Overlord 
Dat D-Day wurdt net spesifyk foar de alliearde oanfal yn Normandje fan 6 juny 1944 brûkt. Dat plan hie de namme "Operation Overlord" en is no de meast bekende D-Day. De lâning sels hie de namme "Operaasje Neptune".

Dy lâning soe eins op 5 juny 1944 plakfine, mar omdat it waar striemin wie, waard de lâning in dei ferset. By de plenning spile benammen it wettertij in belangrike rol.

Keppeling om utens 
D-Day 6.6.1944

 
Militêr treffen yn de Twadde Wrâldkriich
Militêr treffen yn 1944
Militêr treffen fan Dútslân
Militêr treffen fan de Feriene Steaten
Militêr treffen fan it Feriene Keninkryk
Militêr treffen fan Kanada
Militêr treffen fan Frankryk
Militêr treffen fan Austraalje
Militêr treffen fan Belgje
Militêr treffen fan Denemark
Militêr treffen fan Grikelân
Militêr treffen fan Nederlân
Militêr treffen fan Nij-Seelân
Militêr treffen fan Noarwegen
Militêr treffen fan Poalen
Militêr treffen fan Tsjechoslowakije
Amfibyske operaasje
Frankryk yn de Twadde Wrâldkriich
Dútslân yn de Twadde Wrâldkriich
Feriene Keninkryk yn de Twadde Wrâldkriich
Feriene Steaten yn de Twadde Wrâldkriich
Kanada yn de Twadde Wrâldkriich